**Vedtægter for Gevninge Idrætsforening**

|  |  |  |
| --- | --- | --- |
| **§ 1** | **Foreningens navn og hjemsted** |  |
| 1. | Foreningens navn er Gevninge Idrætsforening, i daglig tale Gevninge IF |  |
| 2. | Foreningen er stiftet den 7.december 1976 efter ophævelse af Gevninge Boldklub og Gevninge Gymnastikforening, hvis formuer og sportslige status er overgået til Gevninge IF |  |
| 3. | Foreningens hjemsted er Lejre kommune |  |
| **§ 2** | **Foreningens formål** |  |
| 1. | Gevninge IF’s formål er at forestå frivilligt folkeoplysende foreningsarbejde, herunder idrætsaktiviteter, samt fremme interessen herfor. |  |
| **§ 3** | **Foreningens organisation** |  |
| 1. | Gevninge IF ledes af en bestyrelse.  Bestyrelsens sammensætning, valg m.v. er beskrevet i § 10, medens bestyrelsens opgaver og beføjelser er beskrevet i § 12 |  |
| 2. | Til varetagelse af den daglige drift og koordination af kontakten til kommune og andre offentlige myndigheder, nedsættes et forretningsudvalg.  Forretningsudvalgets sammensætning, valg m.v. er beskrevet i § 11, medens udvalgets opgaver og beføjelser er beskrevet i § 12 |  |
| 3. | Foreningen består af følgende afdelinger, der ledes af hver sit udvalg: Badminton, Fodbold, Gymnastik, Håndbold. Motion, Tennis, KML-selvforsvar |  |
| 4. | Udvalgenes sammensætning, valg, beføjelser er beskrevet i § 13 |  |
| 5. | Gevninge IF er tilsluttet Lejre Idræts Union (LIU), samt de respektive organisationer svarende til foreningens aktiviteter |  |
| 6. | Der kan efter bestyrelsens beslutning etableres afdelinger med andre aktiviteter end de nævnte, blot der handles i overensstemmelse med foreningens formål, jf. § 2 |  |
| **§ 4** | **Optagelse af medlemmer** |  |
| 1. | Som aktivt eller passivt medlem kan optages enhver, der ønsker at følge foreningens vedtægter |  |
| **§ 5** | **Kontingent** |  |
| 1. | For aktive medlemmer fastsættes kontingent af de respektive udvalg. |  |
| 2. | Kontingent for passive medlemmer fastsættes af de respektive udvalg. |  |
| 3. | Foreningens formand, næstformand, sekretær og kasserer er kontingentfri.  Udvalgsformænd og udvalgsmedlemmer er kontingentfri i deres egen aktivitet. |  |
| **§ 6** | **Udmeldelse, eksklusion og karantæne** |  |
| 1. | Til gyldig udmeldelse kræves, at den pågældende ikke er i kontingentrestance. |  |
| 2. | Et medlem, der er i kontingentrestance, kan ikke deltage i stævne- og turneringsarrangementer, ligesom medlemmet af bestyrelsen med mindst 8 dages skriftligt varsel kan ekskluderes af foreningen. |  |
| 3. | I øvrigt kan bestyrelsen ekskludere et medlem, når særlige forhold giveranledning dertil.  Bestyrelsens beslutning herom kræver dog, at mindst 2/3 af bestyrelsens medlemmer har stemt for eksklusionen.  Vedkommende medlem skal, inden bestyrelsen træffer sin beslutning, have haft lejlighed til at fremføre sit forsvar. Endvidere kan medlemmet kræve spørgsmålet om eksklusion afgjort på førstkommende ordinære generalforsamling. |  |
| 4. | Bestyrelsen kan efter samme regler, i stedet for eksklusion, idømme et medlem karantæne. |  |
| 5. | Udvalgene kan, indenfor egen aktivitet, idømme et medlem karantæne af kortere varighed, dog højst frem til førstkommende bestyrelsesmøde. |  |
| **§ 7** | **Generalforsamlingen** |  |
| 1. | Generalforsamlingen har med de indskrænkninger, som disse vedtægter foreskriver, den højeste myndighed i alle foreningens anliggender. |  |
| 2. | Den ordinære generalforsamling, der afholdes hvert år inden udgangen af marts måned, indkaldes med mindst 3 ugers varsel via relevante sociale medier. |  |
| 3. | Forslag, der ønskes forelagt generalforsamlingen til vedtagelse, skal være bestyrelsen i hænde senest 14 dage før generalforsamlingens afholdelse. |  |
| 4. | Dagsordenen bekendtgøres senest 8 dage før generalforsamlingens afholdelse ved opslag i hallen. |  |
| 5. | Stemmeret har alle aktive medlemmer, der er fyldt 16 år, der har været medlem af foreningen de sidste 3 måneder før generalforsamlingen, og som ikke er i kontingentrestance. |  |
| 6. | Stemmeret kan kun udøves ved personligt fremmøde. |  |
| 7. | Ekstraordinært generalforsamling kan til enhver tid indkaldes af bestyrelsen og skal indkaldes, når mindst 1/5 af foreningens stemmeberettigede medlemmer indgiver skriftlig motiveret begæring herom til bestyrelsen.  Om indkaldelsesmåde gælder bestemmelserne som ved ordinær generalforsamling.  Ekstraordinær generalforsamling skal afholdes senest 1 måned efter at begæringen er fremsat. |  |
| **§ 8** | **Digital generalforsamling** |  |
| 1.  2  3.  4. | *Bestyrelsen/afdelingsudvalg kan beslutte, at der udelukkende afholdes en digital generalforsamling eller medlemsmød*  *Beslutningen efter stk. 1 kan alene træffes, såfremt en fysisk generalforsamling/medlemsmøde ikke kan afholdes som følge af force majeure, herunder ved myndighedspåbud.*  *Bestyrelsen fastsætter de nærmere krav til de digitale systemer og medier, der skal anvendes i forbindelse med den digitale generalforsamling efter stk. 1. Bestyrelsen skal ved en digital generalforsamling sikre, at generalforsamlingen afvikles på betryggende vis, herunder at vedtægternes øvrige bestemmelser om generalforsamlingens afvikling iagttages. Det anvendte system skal være indrettet på en sådan måde, at der sikres betryggende deltagelse og afvikling under hensyntagen til medlemmernes ret til at ytre sig og stemme på generalforsamlingen*  *Bestyrelsen/udvalget skal gøre foreningens medlemmer bekendt med, at der afholdes en digital generalforsamling i forbindelse med indkaldelse til generalforsamlingen.* |
| **§ 8** | **Dagsorden** |  |
| 1. | Dagsorden for den ordinære generalforsamling skal omfatte mindst følgende punkter:   1. Valg af dirigent,2 stemmetællere samt møde sekretær 2. Bestyrelsens beretning 3. Forelæggelse af det reviderede regnskab, samt budget til godkendelse 4. Indkomne forslag 5. Valg til bestyrelse A Lige år Formand  Sekretær   B Ulige år Næstformand  Kasserer   1. Valg af revisor 2. Eventuelt |  |
| **§ 10** | **Generalforsamlingens ledelse m.v.** |  |
| 1. | Generalforsamlingen vælger sin dirigent til at lede forhandlingerne  Dirigenten må ikke være medlem af bestyrelsen |  |
| 2. | Generalforsamlingens beslutninger træffes ved simpelt stemmeflertal, jf. dog §16 og 17 |  |
| 3. | Personvalg til bestyrelsen skal være skriftlige, hvis mere end en kandidat er opstillet til den enkelte post. I øvrige anliggender bestemmer dirigenten afstemningsmåden, dog skal skriftlig afstemning foretages på forlangende. |  |
| 4. | Har en generalforsamling truffet afgørelse i en sag, kan den ikke på ny forebringes på samme generalforsamling. |  |
| **§ 11** | **Bestyrelsens sammensætning, valg, m.v.** |  |
| 1. | Bestyrelsen består af en formand, en næstformand, en sekretær og en kasserer, der alle vælges for 2 år ad gangen af den ordinære generalforsamling |  |
| 2. | Endvidere består bestyrelsen af udvalgsformanden for hver afdeling, jf. §3 og 13, eller i dennes fravær suppleanten. |  |
| 3. | Alene stemmeberettigede medlemmer jf. § 7, stk. 5, der på datoen for generalforsamlingen er fyldt 16 år, kan vælges til bestyrelsen. |  |
| 4. | Ved indtrædende ledighed i valgperiodens løb, supplerer bestyrelsen sig selv frem til førstkommende generalforsamling. |  |
| 5. | Bestyrelsen fastsætter selv sin arbejdsform. |  |
| 6. | Bestyrelsen er beslutningsdygtig, når mindst halvdelen af dens medlemmer, heriblandt formanden eller næstformanden er tilstede, jf. dog §6, stk. 3.  I formandens forfald indtræder næstformanden i hans sted.  I tilfælde af stemmelighed er formandens (næstformandens) stemme afgørende |  |
| 7. | Over bestyrelsens forhandlinger føres en protokol |  |
| **§ 12** | **Forretningsudvalgets sammensætning** |  |
| 1. | Forretningsudvalget (FU) består af formand, næstformand, sekretær og kasserer i Gevninge IF’s bestyrelse |  |
| **§ 13** | **Bestyrelsens opgaver og beføjelser** |  |
| 1. | Foreningens daglige ledelse varetages af FU jf. § 3stk. 2 |  |
| 2. | Det er bestyrelsen der repræsenterer foreningen i alle forhold. De af bestyrelsen med udgangspunkt i foreningens formål jf. § 2, lovligt vedtagne beslutninger og i overensstemmelse hermed foretagne handlinger forpligter foreningen. |  |
| 3. | FU varetager kontakten til Lejre Kommune, andre offentlige myndigheder og LIU |  |
| 4. | Bestyrelsen har det overordnede ansvar for foreningens (herunder de enkelte afdelingers) daglige drift og økonomi, og den kan gribe ind, hvis den skønner, at driften af en afdeling ikke er i overensstemmelse med foreningens formål eller ikke sker på økonomisk forsvarligt grundlag. |  |
| 5. | Foreningen tegnes af formanden, ved økonomiske dispositioner kræves dog underskrift af formand og kasserer i forening. |  |
| **§ 14** | **Afdelinger** |  |
| A | **Medlemsmøde** |  |
| 1. | Forud for hver ordinær generalforsamling afholder afdelingerne medlemsmøde.  Medlemsmødet indkaldes ved opslag på afdelingens opslagstavle med mindst 14 dages varsel.  Der gælder i øvrigt tilsvarende bestemmelser for medlemsmødet, som for generalforsamlingen jf. § 7, stk. 4 og 5 og § 9 stk. 1, 3 og 4  Medlemsmødets beslutninger træffes ved simpelt stemmeflertal. |  |
| 2. | Dagsorden for medlemsmødet skal omfatte mindst følgende punkter:   1. Valg af dirigent og stemmetæller 2. Udvalgets beretning 3. Afdelingens økonomi 4. Indkomne forslag 5. Valg af formand, kasserer samt øvrige udvalgsmedlemmer 6. Eventuelt |  |
| B | **Udvalget** |  |
| 1. | Udvalgsmedlemmer vælges for 2 år ad gangen, således, at halvdelen afgår på skift. Formanden og kasserer må ikke afgå samtidig |  |
| 2. | Udvalget vælger selv sin suppleant for formanden |  |
| **C** | **Økonomi** |  |
|  | Udvalget varetager selvstændigt afdelingens daglige drift i forhold, der alene vedrører afdelingen selv.  Varetagelsen af driften, herunder afdelingens økonomi, foregår under ansvar overfor bestyrelsen jf. § 12, stk. 4 og § 14, stk. 2  Dog kan ansøgninger til Lejre Kommune og LIU kun fremsendes igennem bestyrelsen/FU |  |
| **§ 15** | **Økonomi og regnskab** |  |
| 1. | Bestyrelsen har det overordnede ansvar for foreningens, herunder afdelingernes, daglige økonomi.  Bestyrelsen kan til enhver tid – efter forudgående aftale med udvalgene – disponere over samtlige foreningens likvide midler, når blot dette sker i overensstemmelse med foreningens formål, jf. § 2  Det er endvidere en forudsætning, at dispositionerne er økonomisk forsvarlige ud fra en generel vurdering af foreningens økonomiske situation. |  |
| 2. | Udvalgene har overfor bestyrelsen ansvaret for afdelingens økonomi og regnskab. Udvalgene varetager selv de daglige økonomiske dispositioner, og udvalgskassererne skal aflevere ½ års regnskab den 1/7 regnskab til kassereren.  Endvidere har udvalgene overfor bestyrelsen ansvaret for opkrævning af kontingent vedrørende de respektive aktiviteter. |  |
| 3. | Foreningens regnskabsår er fra 1. januar til 31. december. |  |
| 4. | Bestyrelsen skal inden d. 1. februar afgive driftsregnskabet for det forløbne regnskabsår, samt status pr. 31. december, til revisorerne. |  |
| **§ 16** | **Revision** |  |
| 1. | Foreningen har 2 revisorer, der vælges for 2 år ad gangen, den ene afgår på lige – den anden på ulige årstal. Revisorsuppleanten vælges for 1 år ad gangen. |  |
| 2. | Revisorerne, der skal udføre kritisk revision, skal hvert år i februar måned gennemgå det samlede regnskab og påse, at beholdningerne såvel hos kassereren som hos udvalgskassererne er til stede. |  |
| 3. | Regnskabet forsynes med en påtegning. |  |
| 4. | Hver af revisorerne har til enhver tid adgang til at efterse regnskab og beholdninger hos såvel kassereren som udvalgskassererne. |  |
| **§ 17** | **Vedtægtsændringer** |  |
| 1. | Forandringer i disse vedtægter kan ske på enhver generalforsamling, når mindst 2/3 af de afgivne stemmer er for forslaget. |  |
| **§ 18** | **Foreningens ophævelse** |  |
| 1. | Bestemmelse om foreningens oplæsning kan kun tages på en i dette øjemed snarlig indkaldt ekstraordinær generalforsamling.  Til denne beslutningsdygtighed kræves, at mindst halvdelen af foreningens stemmeberettigede medlemmer er til stede, og til forslagets vedtagelse kræves, at mindst ¾ af de afgivne stemmer er for forslaget.  Opnås sådant flertal på en generalforsamling, der ikke er beslutningsdygtig, indkaldes til ny generalforsamling, hvor beslutningen kan træffes med ovenævnte stemmeflertal, uanset hvilket antal stemmeberettigede medlemmer, der er til stede. |  |
|  | På generalforsamlingen besluttes desuden, hvilken almennyttig forening, der arbejder med børn og unge, en evt. formue skal tilfalde.  Denne forening skal være hjemmehørende i Lejre kommune  Beslutningen afgøres ved simpelt stemmeflertal- |  |

*Senest revideret på generalforsamlingen den 22. marts 2022*